Die boodskap vir ons is dat ons ook moet leer om God raak te sien, soos hy, midde in ons vrese oor allerlei dinge in die gemeente en die wêreld. Ek dink daar is niks wat ‘n groter impak op ons ervarings kan hê as juis dit nie. Of dit nou is in ons nadenke oor die gemeente, oor ons finansies, oor ons bediening, oor die toekoms, oor ons ervaring van die kerk in die breë en oor die toekoms van ons land en wêreld – ons visie op God gaan ons moed om te lewe, bepaal. Die laaste vyf boeke van die NT kom hierdie kwartaal aan die beurt by www.bybelskool.com. Ons lees die brief-boodskap van een van die leiers van die huisgemeentes van Rome, Hebreërs. Ook die briewe van twee broers van Jesus, Jakobus en Judas. Daarby kom die twee briewe van Petrus, die apostel en leier van die vroeë kerk.